神武軍

神武軍 ， 唐代北衙禁軍之一 。 唐玄宗開元二十六年 （ 738年 ） 分羽林軍設神武軍 ， 不久廢除 。 唐肅宗至德二載 （ 757年 ） ， 以左 、 右羽林軍減耗 ， 唐肅宗於鳳翔別置左右神武軍 ， 取元從及扈從官子弟充任 ， 以千人爲額 ， 賜名神武天騎 。 與左右羽林軍 、 左右龍武軍合稱北衙六軍 。 分掌禁兵宿衛 。 有左右神武軍大將軍各一人 ， 正三品 ， 乾元二年 （ 759年 ） ， 以戰亂未息 ， 大將軍增爲二人 ， 總領衙前射生兵 。 左右神武軍將軍各二人 ， 從三品 ， 爲左右神武軍大將軍副貳 ， 唐德宗貞元三年 （ 787年 ） 增爲三人 。 屬下有長史 、 錄事參軍事及倉 、 兵 、 曹等曹參軍事 。 興元元年 （ 784年 ） 又置左右神武軍統軍 ， 從二品 ， 以授節帥罷任者 ， 無職事 。 遼朝有左右神武軍上將軍 、 大將軍 、 將軍 ， 爲南面官 ， 加官 ， 無實職 。 南宋有神武軍 。 建炎四年 （ 1130年 ） ， 撤銷御營使司 ， 改御前五軍爲神武軍 ， 諸軍設節度使 ， 以御營諸軍爲神武副軍 。 隸屬於樞密院 。 神武諸軍是四川以外東南地區的正規軍 。 紹興五年 （ 1135年 ） ， 撤銷神武諸軍番號 。